Ekspeditsiooni teadusprogramm on kavandatud koosnema projektidest, mis vastavad Eesti teadusfondi kvaliteedisõela nõuetele. See kindlustab, et ekspeditsiooni teadustulemused on kõrgel rahvusvahelisel tasemel.  Ekspeditsioon oleks külgetõmbavaks väljakutseks noortele teadlastele ning stimuleeriks ka sellega loodusteaduste arengut Eestis. Väikese, ökonoomse ja äärmiselt keskkonnahoidliku Eesti ekspeditsiooni kulud kujunevad suhteliselt väikesteks. Laeva ehitamine ja uurimisjaama rajamine on suuremad kuluartiklid. Kokku kuluks ekspeditsiooni käivitamiseks ja esimese kolme suveperioodi läbiviimiseks vähem kui 30 miljonit krooni.